 Tusaale ahaan, Siyaasiyiin magac ku leh bulshada dhexdeeda, ayaa tibaaxay in golaha Xukuumadda Madaxweynaha cusubi soo dhisay ku noqday filan waa, kolkii liiska xubnaha cusub ku dhex arkeen shaqsiyaad qaarkood aanay waxba qorin iyo kuwo kaloo, waxbarashada dugsiyada dhexe aan dhamaysan, taasoo noqon doonta tallaabo qaranka curyaamisa, isla markaana hanka iyo himiladii mujtamaha reer Somaliland ku ridda God-madow, sababtoo ah qarankan curdinka ah ma anfacayso xil shaqsi lagu raali-geliyo, balse waxay ahayd oo u baahan yahay inuu helo hal-door aqoon leh oo kolba wax sii hilaadiya. 